**תקנון אירוע אופניים לילדים ונוער**

**אירוע משגב 16/2/18**

**קהל יעד:**

רוכבים הרשומים באיגוד האופניים תחת המסגרות הבאות:

* אופניים לכולם
* ליגת בתי ספר
* פרחי ספורט
* רוכב תחרותי

**הרשמה:**

* הרשמה לאירוע תעשה במרוכז באופן קבוצתי אל מול מארגן האירוע עד לתאריך סגירת הרישום. אין הרשמה ביום האירוע
* האירוע הוא "אירוע גמיש" מבחינת לו"ז, כלומר כל קבוצה יכולה לקבוע לעצמה את קצב ההתקדמות בין התחנות ובהתאם משך השהייה באירוע.
* יש לתאם את זמן ההגעה עם מארגן האירוע, על מנת למנוע המתנה ארוכה בקליטה ובתחנות העבודה.

**מהלך האירוע:**

**קליטה**

* על אחראי הקבוצה להתייצב בעמדת הקליטה עם רשימת המשתתפים בפועל
* לאחר קבלת הסבר על הטורניר, יופנה לפעילות הרלוונטית

**כללי**

* באחריות המדריך להוביל את הקבוצה בין התחנות השונות, בהתאם לאופי האירוע.
* באחריות המדריך להחליט מי מהילדים מתאים לבצע כל תחנה.

**תחנות טכניקה**

* במסגרת האירוע יפעלו מספר תחנות עבודה בהן ימתינו לקבוצות מדריכים אשר יעבירו דגשים רלוונטים לתחנה (עליית מדרגה, פניות, ירידת מדרגה, טיפוס וכו').
* לכל קבוצה יינתן זמן לתרגל את האלמנטים הטכניים בתחנות השונות
* אופי ומספר התחנות יהלום את הקבוצות המשתתפות )בהתאם לגיל ומיומנות(
* המעבר בין תחנות הטכניקה יתבצע במרוכז בהתאם לקבוצות הנוכחות
* בחלק מהתחנות (במידה ויוגדר מראש) יינתן ניקוד
* אין חובה לשקלל את הניקוד של תחנות הטכניקה בניקוד הכולל

**מדידת זמנים**

* מדידת הזמנים תבוצע על מסלול אשר יסומן מראש.
* לפני שיוזנקו, לרוכבים תינתן האפשרות לבצע רכיבה לצורך הכרת המסלול.
* מדידת הזמנים תעשה באופן קבוצתי.
* את הזמן הכולל של הקבוצה מחלקים במספר הרוכבים המשתתפים.
* הזמן לכל רוכב הוא הזמן הממוצע לקבוצה.
* הקבוצה המנצחת היא זו בעלת הזמן הממוצע הקצר ביותר
* במידה ויוגדר מראש, יבוצע שקלול של ניקוד תחנת הטכניקה עם ניקוד מדידת הזמנים.